NATO ko‘p millatli batalyonining 300 nafardan ortiq ispan askari Latviyaga yetib keldi

Kanada tomonidan boshqarilayotgan NATO ko‘p millatli batalyonining 300 nafardan ortiq ispan harbiy xizmatchisi Latviyaga yetib keldi. Bu haqda mamlakat mudofaa vazirligi ma’lum qildi, deb xabar beradi “TASS”.

Ispaniyalik askarlar Latviyaga harbiy texnika, jumladan, Leopard tanklari, Pizarro piyoda jangovar mashinalari, texnik qo‘llab-quvvatlash va logistika transporti bilan birgalikda keldi.
Yaqin kunlar ichida ular NATO jangovar guruhi joylashtiriladigan Adajidagi harbiy bazaga yetib boradi.